# 

# PEDAGÓGIAI GYAKORLAT

## I. évfolyam (2. szemeszter), egy hét,

A gyakorlat időtartama: **5 nap** **2024. május 27-е és szeptember 20-a között.**

Helyszíne: egy, a hallgató által választott iskoláskor előtti intézmény, illetve - az idei járványügyi helyzet, s az intézményekbe való körülményesebb bejárás miatt a gyakorlati helyszínek lehetősége bővebb: óvoda, magánóvoda, játszóház, gyermektábor, nyári napközi, egyéb – összesen 5 napi tevékenység iskoláskor előtti korosztály foglalkozásain.

A gyakorlat előfeltétele: az I. félév pedagógiai/pszichológia vizsgáinak megléte

**A gyakorlat célja**

Felhívni a hallgatók figyelmét a gyakorlati munka fontosságára, óvodapedagógusi karrierjük kiépítésére, valamint növelni önbizalmukat, ösztönözni őket arra, hogy konkrét helyzetekben elsajátítsák és fejlesszék a megfelelő módszerek, munkaformák és taneszközök használatát, továbbá betekintést nyerjenek a pedagógiai dokumentációk vezetésébe, az óvoda szakmai és egyéb tevékenységeibe.

A gyakorlat célja, hogy a hallgatók megismerkedjenek a játék elsődlegességén alapuló óvodai élettel, jártasságot szerezzenek a játéktevékenységhez kapcsolódó – a gyermekek életkorához, egyéni fejlődéséhez illeszkedő – tevékenységek megtervezésében és megszervezésében. Az egyes foglalkozásokon megismerkedjenek az óvodapedagógus feladataival és a foglalkozások megszervezésével.

**A gyakorlat tartalma**

A gyakorlat megvalósításának formái:

* óvodai vagy iskoláskor előtti korosztály egyéb foglalkozásain való hospitálás.

**Hallgatói feladatok a gyakorlat időtartama alatt – intézményi környezetben (óvoda):**

1. Az első nap az óvodapedagógus, igazgató, iskoláskor előtti intézmény (továbbiakban IEI) vezetője mutassa be az intézményt és annak történetét, a munka megszervezését, a tagozatok (csoportok) számát, a gyerekek és a pedagógusok számát, az iskola helységeit stb. Ismerkedjen meg a hallgató a szakvezetőjével.
2. Ismerje meg a hallgató az IEI fontosságát, kötelességeit, elsősorban az iskolaérettség fogalmát (a hozzá tartozó dokumentációt is).
3. A hallgató köteles a kijelölt tagozat (csoport**)** minden tevékenységébe bekapcsolódni (végigkövetni), beleértve a kirándulásokat, stb.
4. Ismerje meg az intézmény pedagógiai-pszichológiai szakszolgálat munkáját, a pedagógiai dokumentációt (naplót és egyéb dokumentációt).
5. A gyakorlat ideje alatt tartott üléseken is részt kell vennie (tantestületi, szülői értekezlet és egyéb).
6. Ismerje meg a hallgató az óvodapedagógus szakmai továbbképzésének mikéntjét, követelményrendszerét („pontgyűjtést”).
7. A szakvezetők irányításával ismerkedjen meg folyamatosan a gyerekek foglalkozási tevékenységével!
8. Teremtsen kapcsolatot a gyerekekkel, kapcsolódjon be a gyerekek játékaiba!
9. Ismerkedjen meg a munka szervezeti rendjével, sajátos módszereivel!
10. Segítse a gyerekek munkáját a különböző foglalkozásokon!
11. **A hospitálás ideje alatt a látott foglalkozásokról szerzett élményeit, benyomásait, tevékenységeit a pedagógiai naplóba jegyezze fel!**
12. **A gyakorlat végeztével az igazolást írassa alá szakvezetőjével!**

**Munkaformák:** gyakorlatok: egyéni gyakorlati munka ‒ hospitálás

**Követelmények:** a gyakorlat befejezését követően a mentor (óvodapedagógus) véleményt mond a hallgató munkájáról, magatartásáról, és ezt lejegyzi a Kar által kiállított, a pedagógiai gyakorlat teljesítéséről szóló igazolásra, majd aláírja és hitelesíti az óvoda pecsétjével.

**A gyakorlat zárásának módja:** **a hallgató a júniusi/szeptemberi vizsgaidőszakra a gyakorlatot bejelenti**, a munkanaplót és a hitelesített bizonylatot átadja a gyakorlatot vezetőtanárnak, aki ezt a megfelelő módon bevezeti és hitelesíti a leckekönyvbe.

A határidő be nem tartása a félévi aláírás megtagadását vonhatja maga után!

**Értékelés:** *sikeres* vagy *sikertelen* gyakorlat evidentálása a leckekönyvbe.

A naplókat elektronikus formában **június 7-éig**, legkésőbb **2024. szeptember 20-áig** kell leadni a [**gyakorlatok.ovo.mttk@gmail.com**](mailto:gyakorlatok.ovo.mttk@gmail.com) címre. A fájl neve a következő:

szak, kötőjel, évfolyam, kötőjel, név

Pl.: **ó-1-Jánosi János**

Az aláírt és hitelesített igazolást scannelve vagy fénykép formájában a napló mellékleteként csatolja elektronikusan. Az eredeti igazolást viszont hozza magával a vizsgaidőszakban a megadott időpontban.

**A gyakorlatot be kell jelenteni az e-rendszerben vizsgaként.**

**Az óvodai hospitálás megfigyelési szempontjai**

Ismerkedés az óvodával, az óvodai csoporttal, a gyerekekkel (az óvoda neve, címe; a csoport megnevezése, a gyerekek neve, jele, életkora, a csoportvezető óvodapedagógus és a dajka neve.

A dokumentáció megismerése (óvodai program, csoportnapló, nevelési terv).

A gyerekek érkezése az óvodába (búcsúzás és érkezés – az óvónőhöz, dadához, társakhoz való kötődés, játék – otthonról hozott játékeszközök, ezekkel meddig játszott. Odaadta-e másoknak is?).

Az óvodás gyerek:

* környezete,
* óvodai élete (napirend, rendszeres tevékenységek, az óvodai életmód),
* önellátó feladatai (étkezési, öltözködési és higiénés szokások),
* főbb tevékenységi körei: játék és tanulás,
* képességei,
* szokások és szabályok a csoportban (étkezés, öltözködés, higiénés és egyéb szabályok),
* napirend (játékra szánt idő, játékfajták, játéktér – alaprajzkészítés, a munkaszoba funkcionális felosztása),
* az udvari játékok (az udvar alaprajza, kedvenc tartózkodási helyek).

Fogadja a gyermekeket.

Ismerkedés a csoportba járó gyermekekkel (közeledés, távolságtartó gyerekek. Hogy tudott a közelükbe férkőzni?).

Együtt játszás a gyerekekkel; apróbb játékeszközök közös készítése.

Játékhelyzetekben éneklés, vagy a délutáni pihenőnél mesemondás, meseolvasás.

Közvetlen iskolaelőkészítés területei, módszerei.

Az óvodapedagógus írásos tevékenységei: nevelési és oktatási tervek, fejlődési naplók stb.

A gyerekek önálló gondozása.

Az óvoda kapcsolattartása a családdal.

A napi munka befejeztével a hallgató megbeszéli az óvodapedagógussal az aznapi eseményeket, értékeli a munkáját, és megbeszéli a következő napi feladatokat. Ebédig marad a gyerekekkel, ezután elköszön tőlük.

Önálló pedagógiai munka

A hallgató a heti munkájának megfelelően:

* fogadja a gyermekeket,
* reggelizéssel és a tisztálkodással kapcsolatos munkák,
* megteremti a játék feltételeit, és a gyermekek igényeihez igazodva játszanak.

A járványügyi helyzetre való tekintettel, amennyiben más, egyéb tevékenységeken vesz részt az iskoláskor előtti korosztály foglalkozásain, aktivitását, naplóját ennek megfelelően módosítja.

2023/2024-es iskolaév LECKEKÖNYVSZÁM: \_\_\_\_\_\_\_\_\_\_

Dátum: 2024. \_\_\_hó \_\_\_nap

I G A Z O L Á S,

mellyel igazolom, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a Szabadkai Magyar Tannyelvű Tanítóképző Kar I. éves hallgatója teljesítette a számára előírt

PEDAGÓGIAI GYAKORLATOT

Iskoláskor előtti intézmény: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helység: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tagozat (csoport):\_\_\_\_\_\_\_\_\_\_\_\_\_\_\_\_\_\_\_

Óvodapedagógus neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A hallgató munkájának rövid kiértékelése (óvodapedagógus véleményezi):

(Az IEI pecsétje)

A hallgató aláírása Óvodapedagógus aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_