# 

# PEDAGÓGIAI GYAKORLAT

## I. évfolyam (2. szemeszter), egy hét,

A gyakorlat időtartama: **2024. május 27-31-ig**

Helyszíne: egy, a hallgató által választott általános iskola

A gyakorlat előfeltétele: az I. félév pedagógiai/pszichológia vizsgáinak megléte

**A gyakorlat célja**

Felhívni a hallgatók figyelmét a gyakorlati munka fontosságára, tanítói karrierjük kiépítésére, valamint növelni önbizalmukat, ösztönözni őket arra, hogy konkrét helyzetekben elsajátítsák és fejlesszék a megfelelő módszerek, munkaformák és taneszközök használatát, továbbá betekintést nyerjenek a pedagógiai dokumentációk vezetésébe, az iskola szakmai és egyéb tevékenységeibe.

**A gyakorlat tartalma**

A gyakorlat megvalósításának formái:

* tanításon való hospitálás.

**Hallgatói feladatok a gyakorlat időtartama alatt:**

1. Az első nap a tanító, igazgató mutassa be az intézményt és annak történetét, a munka megszervezését, az osztályok és tagozatok számát, a gyerekek és a pedagógusok számát, az iskola helységeit stb. Ismerkedjen meg a hallgató a szakvezetőjével.
2. Ismerje meg a hallgató az iskola fontosságát, kötelességeit, elsősorban az iskolaérettség fogalmát, az iskolába iratkozás módját (a hozzá tartozó dokumentációt is).
3. A hallgató köteles a kijelölt tagozat minden tevékenységébe bekapcsolódni (végigkövetni), beleértve a pótórákat és a választható tantárgyakat, kirándulásokat, stb.
4. Ismerje meg az intézmény pedagógiai-pszichológiai szakszolgálat munkáját, a könyvtárát, a pedagógiai dokumentációt (naplót és egyéb dokumentációt).
5. A gyakorlat ideje alatt tartott üléseken is részt kell vennie (tantestületi, szülői értekezlet és egyéb).
6. Ismerje meg a hallgató a tanító szakmai továbbképzésének mikéntjét, követelményrendszerét („pontgyűjtést”).
7. A szakvezetők irányításával ismerkedjen meg folyamatosan a tanulók órai tevékenységével!
8. Teremtsen kapcsolatot a tanulókkal az óraközi szünetekben, kapcsolódjon be a tanulók játékaiba!
9. Ismerkedjen meg a munka szervezeti rendjével, sajátos módszereivel!
10. Segítse a tanulók munkáját a különböző órákon!
11. **A hospitálás ideje alatt a látott órákról szerzett élményeit, benyomásait, tevékenységeit a pedagógiai naplóba jegyezze fel!**
12. **A gyakorlat végeztével az igazolást írassa alá szakvezetőjével!**

**Munkaformák:** gyakorlatok: egyéni gyakorlati munka ‒ hospitálás

**Követelmények:** a gyakorlat befejezését követően a mentor (tanító) véleményt mond a hallgató munkájáról, magatartásáról, és ezt lejegyzi a Kar által kiállított, a pedagógiai gyakorlat teljesítéséről szóló igazolásra, majd aláírja és hitelesíti az iskola pecsétjével.

**A gyakorlat zárásának módja:** **a hallgató a júniusi vizsgaidőszakra a gyakorlatot bejelenti**, a munkanaplót és a hitelesített bizonylatot átadja a gyakorlatot vezetőtanárnak, aki ezt a megfelelő módon bevezeti és hitelesíti a leckekönyvbe.

A határidő be nem tartása a félévi aláírás megtagadását vonhatja maga után!

**Értékelés:** *sikeres* vagy *sikertelen* gyakorlat evidentálása a leckekönyvbe.

A naplókat elektronikus formában legkésőbb **2024. június 7-ig** kell leadni a [gyakorlatok.tanito.mttk@gmail.com](mailto:gyakorlatok.tanito.mttk@gmail.com) címre. A fájl neve a következő:

szak, kötőjel, évfolyam, kötőjel, név

Pl.: **t-1-Annus Anna**

Az aláírt és hitelesített igazolást scannelve vagy fénykép formájában a napló mellékleteként csatolja elektronikusan. Az eredeti igazolást viszont hozza magával a vizsgaidőszakban a megadott időpontban.

**AZ ISKOLAI HOSPITÁLÁS MEGFIGYELÉSI SZEMPONTJAI**

A hallgató elemezzen néhány órát a következő szempontok szerint:

* Miféle didaktikai feladatokat oldott meg a pedagógus az órán?
* Milyen munkaformákban dolgoztatta a gyerekeket?
* Hogyan alkalmazkodott az eltérően fejlett gyerekekhez?
* Iskolán kívüli oktató-nevelő munka.
* A gyerekek aktivitása.
* A megszerzett tudás gyakorlati jelentősége.

Önálló pedagógiai munka

A hallgató a heti munkájának megfelelően:

* fogadja a gyermekeket,
* reggelizéssel és a tisztálkodással kapcsolatos munkák,
* megteremti a játék feltételeit és a gyermekek igényeihez igazodva játszanak.

2023/2024-es iskolaév LECKEKÖNYVSZÁM: \_\_\_\_\_\_\_\_\_\_

I G A Z O L Á S,

mellyel igazolom, hogy \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a Szabadkai Magyar Tannyelvű Tanítóképző Kar I. éves hallgatója teljesítette a számára előírt

PEDAGÓGIAI GYAKORLATOT

Iskola: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helység: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osztály:\_\_\_\_\_\_\_\_\_\_\_\_\_\_\_\_\_\_\_

Osztálytanító neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A hallgató munkájának rövid kiértékelése (a tanító véleményezi):

(Az iskola pecsétje)

A hallgató aláírása Osztálytanító aláírása

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: 2024. május\_\_\_.